《云西已矣江东漕司绣春园柱閒诗尚存因次韵以》
宋代·陈著

柳边桃杏竹边梅，尽是先生手自栽。
旧事已随春梦断，新愁偏自老怀来。
空将满柱留题看，无复当花画册开。
试上层台望秦望，乡心禁得杜鹃催。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。